Diari Oficial de la Generalitat Valenciana


Sumari del DOGV 4394, del 09-12-2002 (2002/12815)

Informació pública de l'alternativa tècnica del programa d'actuació integrada de la unitat d'execució número 1 (única) del sector A, SUR-1, d'Alquerías del Niño Perdido.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12052


Organisme emissor
:   Ajuntament de les Alqueries

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 1 (única) del sector A, SUR-1, d'Alquerías del Niño Perdido. [2002/F12874]
  
Per mitjà del Decret d'Alcaldia de data 30 d'octubre de 2002, es va acordar sotmetre a informació pública pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana, l'alternativa tècnica del programa d'actuació integrada de la unitat d'execució número 1 (única) del sector A, del SUR-1, d'Alquerías del Niño Perdido, presentada per l'agrupació d'interés urbanístic denominada AIU SUR-1 Residencial i que consta de programa d'actuació integrada i avantprojecte d'urbanització, pla parcial de millora i homologació.
  
Durant el termini esmentat, comptador des del dia següent al de la seua publicació en el Diari Oficial de la Generalitat Valenciana, es podrà consultar l'expedient a les oficines municipals i presentar al·legacions i/o alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Les alternatives tècniques es presentaran a la vista, amb la documentació expressada en els apartats A i B de l'article 32 de la Llei 6/1994, de la Generalitat Valenciana, Reguladora de l'Activitat Urbanística, acompanyades, si fa al cas, de projectes complementaris. Les proposicions juridicoeconòmiques es presentaran en plica tancada amb la documentació mencionada en els apartats C i D de l'article 32 abans esmentat.
  
Els terminis indicats anteriorment quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que es determine si fa al cas.
  
L'acte d'obertura de pliques es realitzarà el dia hàbil següent a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al de l'obertura de pliques. Durant este període, els competidors podran associar-se i unir les seues proposicions.
  
Cosa que es publica perquè se'n prenga coneixement general en virtut del que s'establix en l'article 46 de la Llei 6/1994, abans esmentada.
  
Este anunci, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, val com a notificació als propietaris afectats que puguen resultar desconeguts, se n'ignore el lloc de notificació, o bé intentada esta no s'haja pogut practicar.